CELEX: C2005/057/30
Language: et
Date: 2005-03-05 00:00:00
Title: Kohtuasi C-518/04: Euroopa Ühenduste Komisjoni 21. detsembri 2004. aasta hagi Kreeka Vabariigi vastu

5.3.2005   
            
            
               ET
            
            
               Euroopa Liidu Teataja
            
            
               C 57/15
            
         Euroopa Ühenduste Komisjoni 21. detsembri 2004. aasta hagi Kreeka Vabariigi vastu
   (Kohtuasi C-518/04)
   (2005/C 57/30)
   Kohtumenetluse keel: kreeka
   Euroopa Ühenduste Komisjon esitas 21. detsembril 2004 hagi Kreeka Vabariigi vastu. Euroopa Komisjoni esindajad on juriidiline nõunik Michel Van Beek ja komisjoni õigustalituse ametnik Minas Konstantinidis.
   Komisjon palub Euroopa Kohtul:
   
               —
            
            
               tuvastada, et kuna Kreeka Vabariik ei ole vastu võtnud vajalikke meetmeid Vipera schweizeri rästikute range kaitse süsteemi kehtestamiseks ja rakendamiseks Milose saarel, et vältida selle liigi mistahes tahtlikku häirimist, eelkõige nende paljunemise, järglaste kasvatamise ja talvitumise ajal, ning samuti igasugust paljunemis- ja puhkepaikade kahjustamist või hävitamist, siis on Kreeka Vabariik rikkunud direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (1) artikli 12 lõike 1 punktidest b ja d tulenevaid kohustusi;
            
         
               —
            
            
               jätta kohtukulud Kreeka Vabariigi kanda.
            
         Õiguslikud alused ja peamised argumendid
   Nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta eesmärk on edendada bioloogilise mitmekesisuse säilitamist läbi looduslike elupaikade ning loodusliku loomastiku ja taimestiku kaitsmise liikmesriikide Euroopa territooriumil, kus asutamisleping kohaldub.
   Komisjoni hagi puudutab Kreeka Vabariigi suutmatust kehtestada ja rakendada Milose saarel roomajate liigile Vipera scweizeri (rästik) range kaitse süsteemi.
   Komisjon palub Euroopa Kohtul tuvastada, et kuna Kreeka Vabariik ei ole vastu võtnud vajalikke meetmeid Vipera schweizeri rästikute range kaitse süsteemi kehtestamiseks ja rakendamiseks Milose saarel, et vältida selle liigi mistahes tahtlikku häirimist, eelkõige nende paljunemise, järglaste kasvatamise ja talvitumise ajal, ning samuti igasugust paljunemis- ja puhkepaikade kahjustamist või hävitamist, siis on Kreeka Vabariik rikkunud direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 12 lõike 1 punktidest b ja d tulenevaid kohustusi.
   
      (1)  EÜT L 206, 22.7.1992, lk 7.